[{"text_idx": "#000000", "text": "Gosodwyd thema o \u2018Awyr Agored\u2019 i arddangosfa 2020 a chafwyd ymateb ardderchog gydag amrywiaeth o weithiau celf mewn gwahanol gyfrwng yn cael eu cyflwyno. Detholwyd o\u2019r rhain, 94 o eitemau ym mis Mawrth cyn y cyfnod clo cyntaf."}, {"text_idx": "#000001", "text": "Gan gymeradwyo pawb a ymgeisiodd, dyfarnwyd gwaith celf gan Mark Albrow, \u2018Sunset over the West Shore\u2019, print digidol, yn fuddugol am wobr Dewis y Detholwr 2020."}, {"text_idx": "#000002", "text": "Byddai Mark Albrow yn ymweld ag oriel gelf Tegfryn ym Mhorthaethwy ar ei ffordd adref o\u2019r ysgol, lle bu i waith artistiaid megis Donald McIntyre, Roy Ostle a Kyffin Williams gael effaith fawr arno. Aeth ymlaen i astudio celf gan gyflawni gradd BA Anrh Celf Gain yng ngholeg Polytechnig Sheffield. Mae Mark wedi dilyn ei greadigrwydd drwy gelf weledol a sain gydol ei fywyd ac roedd yn un o sylfaenwyr grw\u0302p clywedol arbrofol o\u2019r enw HULA. Dychwelodd i ogledd Cymru, i Ddyffryn Conwy yn 2014, lle gall ef ai wraig ymroddi mwy o\u2019u hamser i\u2019w gwaith celf unigol. Prif destunau Mark yw tirlun a phortreadau, pynciau traddodiadol sydd yn anfeidrol heriol. Meddai, \u201cFel arfer byddaf yn defnyddio paent olew i baentio, ond hefyd yn gweithio gydag offer digidol i drin fy ffotograffau gan ddefnyddio nifer o driniaethau i greu delweddau\u2019r un mor fynegiannol. Rwyf o hyd yn ceisio am ffyrdd gwell o fynegi fy synhwyrau ac felly ddim wedi aros gydag un arddull, o hyd yn arbrofi, sydd yn rhyfeddol o gyffrous, yn waith caled ac yn llwyth o hwyl.\u201d"}, {"text_idx": "#000004", "text": "Bu\u2019n bosib i Storiel groesawu ymwelwyr i weld yr arddangosfa yn yr hydref a chafwyd pleidleisio am Ddewis y Bobl. Gyda\u2019r mwyafrif o bleidleisiau rhoddir gwobr Dewis y Bobl, rhodd gan Gyfeillion Storiel, i waith celf 3D gan Jenet Peers \u2018They go out once a year and discuss mental health issues\u2019, a wnaed o glai llosg a papier ma\u0302che\u0301."}, {"text_idx": "#000005", "text": "Artist lleol sy\u2019n byw ar Ynys Mo\u0302n yw Jenet Peers. Ers ymddeol yn 2006 mae wedi dilyn ei dymuniad hir oes i baentio gan arddangos yn rheolaidd gyda Grw\u0302p Celf Mo\u0302n a Chymdeithas Celf Gain Gogledd Cymru. Meddai Jenet \u201c Cychwynnais weithio mewn 3D yn 2016 ac mae\u2019r ffigurau a oeddwn yn ei baentio bellach yn cael eu creu mewn papier ma\u0302che\u0301 a chlai llosg. Mae\u2019r gwaith \u2018They go out once a year...\u2019 yn seiliedig ar baentiad a wnes ar o\u0302l gweld y grw\u0302p hwn o ddynion pan oeddwn ar fws ar wyliau yng Ngroeg. Cefais fy nharo gan y diffyg cyfathrebu ymysg y grw\u0302p. Teimlais ei fod yn adlewyrchu yn dda sut nad yw dynion yn siarad am eu teimladau.\u201d"}, {"text_idx": "#000009", "text": "Rhowch eich enw i dderbyn cylchlythyr Storiel er mwyn cael gwybod ymlaen llaw am arddangosfeydd, a derbyn cynigion arbennig a\u2019r newyddion diweddaraf"}]